Brandrissie-hoenderslaai met peer, halloumi en soet mosterdslaaisous
JY LEES NOU Brandrissie-hoenderslaai met peer, halloumi en soet mosterdslaaisous
Hierdie slaai lyk vir my mooier as die elemente op individuele borde uitgepak word pleks van om alles saam te meng. Ek hou daarvan dat party bestanddele warm is en ander koud. Dit maak die eetervaring net interessanter.
8 ml droë brandrissievlokkies
2 ryp, maar ferm pere, in dun wiggies gesny
4 groot hande vol slaaiblare
100 g groen olywe
300 g halloumi, in skywe gesny
15 ml soet brandrissiesous
Seesout na smaak
Sit die hoenderborsies tussen twee velle kleefplastiek en kap elke borsie effens platter. Geur goed met sout en peper en besprinkel liggies met brandrissievlokkies. Verhit olyfolie in ’n pan en braai die hoenderborsies daarin tot goudbruin en gaar. Laat rus die hoender vir ’n paar minute en sny dit in skyfies.
Sit die hoender en peer op ’n opdienbord bo-op die slaaiblare voor en gooi ’n paar olywe oor. Verhit ’n pan tot baie warm en braai die halloumi vinnig daarin tot bruin aan albei kante. Skep die halloumi op die slaai. Klits alles vir die slaaisous saam en sit dit voor met die slaai.
Oondgeroosterde hoender met suurlemoen-en-roosmarynbotter